open-index/open-wikipedia-markdown huggingface dataset:
காளவாசல்

**காளவாசல்** (*Kalavasal*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°55'49.1"N, 78°05'43.8"E (அதாவது, 9.930300°N, 78.095500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள ஒரு புறநகர்ப் பகுதியாகும்.

மதுரை, ஆரப்பாளையம், விளாங்குடி, கூடல் நகர், தத்தனேரி, கோச்சடை, எஸ். எஸ். காலனி, அரசரடி மற்றும் பழங்காநத்தம் ஆகியவை காளவாசல் பகுதிக்கு அருகிலுள்ள முக்கிய ஊர்களாகும். நாற்பது வருடங்களுக்கு முன்பே, இரவு முழுவதும் பல கடைகள் திறக்கப்பட்டு, வெளியூரிலிருந்து மதுரை வருபவர்கள் பொருட்களை வாங்கும் பொருட்டு, எப்போதும் மதுரையில் பரபரப்புடன் காணப்படும் பகுதிகளில் காளவாசல் பகுதியும் ஒன்று. ரூ.54.07 கோடியில் நான்கு வழி மேம்பாலம் ஒன்று காளவாசல் சந்திப்பில் அமைக்கப் பெற்று, 2020 ஆம் ஆண்டு ஜூன் மாதம் முதல் மக்கள் பயன்பாட்டில் பெரும்பங்கு வகிக்கிறது. இந்த மேம்பாலம் 0.75 கி.மீ. நீளம் கொண்டது. மதுரையிலிருந்து தேனி செல்லும் பாதையில், மதுரை - திண்டுக்கல் புறவழிச்சாலை சந்திக்கும் இடத்தில் இந்த காளவாசல் சந்திப்பு மேம்பாலம் கட்டப்பட்டுள்ளது. இதனால் போக்குவரத்து நெரிசல் குறைக்கப்பட்டு மக்கள் பலனடைகின்றனர். காளவாசல் பகுதியிலிருந்து மதுரை - ஆரப்பாளையம் பேருந்து நிலையம் சுமார் 2 கி.மீ. தூரத்திலேயே அமைந்திருக்கிறது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 10 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 4 கி.மீ. தூரத்தில் அமையப் பெற்றுள்ளது. காளவாசல் பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.

## மேற்கோள்கள்

பகுப்பு:மதுரை
குலு வெண்கலப் பானை

**குலு வெண்கலப் பானை** (*Kulu Vase*), இந்தியாவின் தற்கால இமாச்சல் பிரதேச மாநிலத்தில் உள்ள லாஹௌல் ஸ்பிதி மாவட்டத்தின் தலைமையிடமான கேலாங் நகரத்திலிருந்து 18 கிலோ மீட்டர் தொலைவில் உள்ள கோண்டிய விகாரைப் பகுதியில் உள்ள பௌத்த குகையில் 1857-ஆம் ஆண்டில் கண்டுபிடிக்கப்பட்டது. பௌத்த சமயத்தின் அழகிய சித்திர வேலைப்பாடுகளுடன் கூடிய இப்பாத்திரம் கிமு முதல் நூற்றாண்டைச் சேர்ந்தது. இது 1880ஆம் ஆண்டு முதல்   பிரித்தானிய அருங்காட்சியகத்தில் காட்சிக்கு உள்ளது.
## விளக்கம்
குலு வெண்கலப் பாத்திரம் கோள வடிவில், உயர்ந்த கழுத்து மற்றும் பரந்த விளிம்புடன் உள்ளது.  குவளையில் உள்ள ஒப்பனைப் பட்டையில், இரத ஊர்வலத்திற்கு தலைமை தாங்கும் ஒரு அரசவை அல்லது மன்னரை விளக்குகிறது. நான்கு குதிரைகளால் இழுக்கப்படும் தேர், ஒரு குதிரைப் படை மற்றும் மற்றொரு அரச ஆளுமை யானை மீது ஏறிக் கொண்டு அவரைப் பின்தொடர்கிறது. ஊர்வலத்தின் முடிவில் இரண்டு பெண் இசைக்கலைஞர்கள் புல்லாங்குழல் மற்றும் வீணையை வாசிக்கிறார்கள். குவளையின் கழுத்துப் பகுதியில் உத்திர மடிப்புகள் மற்றும் இணையான கோடுகள் உட்பட பல்வேறு வடிவங்களின் வரம்பினால் அலங்கரிக்கப்பட்டுள்ளது. எந்த கல்வெட்டுகளோ அல்லது உள்ளூர் சூழலோ இல்லாமல் குவளையில் சித்தரிக்கப்பட்டுள்ள முக்கியத்துவத்தையும் பொருளையும் கண்டறிவது கடினம்.

## படக்காட்சிகள்


Image:Kulu Vase-BM-3.JPG| குலு பாத்திரத்தின் மேற்பரப்பில்  நான்கு குதிரைகளால் இழுக்கப்படும் தேரின் காட்சி
Image:Kulu Vase-BM-2.JPG|தேரில் இரண்டு பெண்கள் புடைசூழ தேரோட்டும் மன்னர்



## மேலும் படிக்க
*E A Knox, Enlightening the Kulu Vase: a tour through peninsular enlightenment iconography in the early Buddhist period
*V Elisseeff (editor), The Silk Roads: Highways of Culture and Commerce

## மேற்கோள்கள்

பகுப்பு:தொல்பொருட்கள்
பகுப்பு:பௌத்த நினைவுச் சின்னங்கள்
பகுப்பு:பௌத்தம்
பகுப்பு:இந்தியத் தொல்லியல்
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
பிருகஜபால உபநிடதம்

**பிருகஜபால உபநிடதம்**  ( *Brihajjabala Upanishad* ) (  ) என்பது சமசுகிருத மொழியில் எழுதப்பட்ட சிறிய உபநிடதங்களில் ஒன்றாகும். இந்து நூலான அதர்வண வேதத்துடன் இணைக்கப்பட்டுள்ள இது,   14 சைவ உபநிடதங்களில் ஒன்றாகும். 

இது திருநீறு அல்லது புனித சாம்பலை உற்பத்தி செய்யும் செயல்முறையை விவரிக்கிறது. உடலின் பல்வேறு பாகங்களில் அதை நீறணிதல் பற்றி விவரிக்கிறது. உருத்ராட்சத்தை பிரார்த்தனை மணிகள் என்றும் உரை குறிப்பிடுகிறது.

இந்து சமயம், இந்திய வரலாறு மற்றும் கலாச்சாரத்தின் அறிஞரான *கிளாஸ் குளோஸ்டர்மேயர்*  இந்த உபநிடதத்தை *பஸ்மஜபால உபநிடதம்*, *உருத்ராக்சஜாபல உபநிஷத்*, *காலாக்னி ருத்ர உபநிஷத்* மற்றும் *அக்சமாலிகா உபநிஷத்*ஆகியவற்றுடன் சைவ நூல்களாக வகைப்படுத்துகிறார். 

## வரலாறு
இந்த உரையை உருவாக்கிய தேதி மற்றும் ஆசிரியர் பற்றி தெரியவில்லை. இது இடைக்காலத்தின் பிற்பகுதியில், 12ஆம் நூற்றாண்டிற்குப் பிந்தைய கால உபநிடதமாக இருக்கலாம். மேலும் இது சுல்தான் தாரா சிகோவால் வெளியிடப்பட்ட 50 முக்கியமான இந்து உபநிடதங்களின் 17ஆம் நூற்றாண்டின் தொகுப்பின் ஒரு பகுதியாகவோ அல்லது வட இந்தியாவில் பிரபலமான 52 உபநிடதங்களின் 18ஆம் நூற்றாண்டுத் தொகுப்பின் ஒரு பகுதியாகவோ, அல்லது  கோல்ப்ரூக்கால் வெளியிடப்பட்ட வட இந்தியாவில் பிரபலமான 52 உபநிடதங்களின் 18 ஆம் நூற்றாண்டின் தொகுப்பின் ஒரு பகுதியாகவோ அல்லது நாராயணாவின் தென்னிந்தியாவில் பிரபலமான உபநிடதங்களின் *பிப்லியோதேகா இண்டிகா* தொகுப்பிலோ இடம்பெறவில்லை. 

நவீன யுகத்தில் உள்ள முக்திகா நியதியின் 108 உபநிடதங்களின் தெலுங்கு மொழித் தொகுப்பில், இராமனால் அனுமனுக்கு விவரிக்கப்பட்ட இது வரிசை எண் 26-ல்   பட்டியலிடப்பட்டுள்ளது.

## உள்ளடக்கம்
பிராமணங்கள் எனப்படும் 8 அத்தியாயங்களாக பிரிக்கப்பட்டுள்ளது. இது ஜபாலி முனிவரின் வழித்தோன்றலான பூசுந்த முனிவருக்கும் (இவ்வாறு ஜபால அழைக்கப்படுகிறது) - உரையில் சனகாதி முனிவர்களாக அடையாளம் காணப்பட்டவர் மற்றும் பைரவருடன் அடையாளம் காணப்பட்ட சிவனின் அழிவு வடிவமான பைரவர்(காலாக்னி உருத்திரன்) ஆகியோருக்குமிடையேயான உரையாடலாக இது உள்ளது.  

முதல் பிராமணத்தில், பூசுந்த முனிவர் காலாக்னி உருத்திரனிடம் திருநீறு பற்றி சொல்லுமாறு கேட்டுக்கொள்கிறார். பிப்பலாதா முனிவர் எழுதிய உரைக்கு கடவுள் அவரை வழிநடத்துகிறார்.  மேலும் வேதத்தின் அறிவை கூறுமாறு பூசுந்தா வலியுறுத்துகிறார். காலாக்னி உருத்திரன் ஐந்து வகையான புனித சாம்பல் பற்றி கூறுகிறார். ஒவ்வொரு சாம்பலும் சிவனின் ஒரு வடிவம், ஒரு மகாபூதம் , ஒரு சக்தி, ஒரு பசு மற்றும் அதன் சாணம் ஆகியவற்றுடன் தொடர்புடையது. சிவனின் வடிவம் அவரது முகத்தில் இருந்து ஒரு உறுப்பு உருவாக்க விவரிக்கப்பட்டுள்ளது. தனிமத்தில் இருந்து, ஒரு சக்தி எழுகிறது, இது ஒரு வித்தியாசமான நிற பசுவை உருவாக்குகிறது, அதன் சாணத்தில் இருந்து புனித சாம்பல் உருவாக்கப்படுகிறது. மேலும், புனித சாம்பலின் பெயரின் தோற்றமும் கொடுக்கப்பட்டுள்ளது.
thumb| சாம்பலை உருவாக்க பசுவின் சாணம் எரிக்கப்படுகிறது.
[thumb| ஒரு [சைவ சமயம்|சைவ சாது நெற்றியில் திருநீற்றுடன் உருத்ராட்ச மாலைகளை அணிந்துள்ளார்.]]

## சான்றுகள்

### உசாத்துணை
*
*
*
*
*
## வெளி இணைப்புகள்
* Brihajjabala Upanishad in Sanskrit

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
செலீனைட்டு

**செலீனைட்டு** (*Selenite*) SeO2−3 என்ற வேதி வாய்ப்பாட்டால் விவரிக்கப்படும் ஓர் எதிர்மின் அயனியாகும். செலீனியத்தின் ஆக்சி எதிர்மின் அயனியாக இது கருதப்படுகிறது. SO2−3 என்ற குறியீட்டால் அடையாளப்படுத்தப்படும் சல்பைட்டு அயனியின் செலீனியம் ஒத்த சேர்மம் செலீனைட்டாகும். பிரமிடு வகை கட்டமைப்பில் காணப்படும் செலீனைட்டின் ஆக்சிசனேற்ற எண் +4 ஆகும். செலீனைட்டு அயனியைக் கொண்டுள்ள சேர்மங்கள் செலீனைட்டுகள் எனப்படுகின்றன. உதாரணமாக செலீனைட்டு அயனியைக் கொண்டுள்ள சோடியம் சேர்மம் சோடியம் செலீனைட்டு என்று அழைக்கப்படுகிறது. (Na2SeO3) செலீனைட்டு அயனிக்கு சோடியம் செலீனைட்டு ஒரு பொதுவான  மூலச்சேர்மமாகும். செலீனசு அமிலத்தின் எசுத்தர் உப்புகளும் செலீனைட்டுகள் எனப்படுகின்றன. இருமெத்தில் செலீனைட்டை (CH3)2SeO3.) இதற்கு உதாரணமாகக் கூறலாம்.
## தயாரிப்பு
செலீனசு அமிலக் கரைசல்களை நடுநிலையாக்கம் செய்வதன் மூலம் செலீனைட்டு உப்புகளை தயாரிக்கலாம். செலீனியம் ஈராக்சைடை நீரில் கரைத்து செலீனசு அமிலக் கரைசலைத் தயாரித்துக் கொள்ளலாம். இச்செயல்முறை ஐதரசன் செலீனைட்டு (HSeO) அயனியை உருவாக்குவதன் வழியாக நிகழ்கிறது. 
## வினைகள்
செலீனைட்டு தனிமநிலை கந்தகத்துடன் வினைபுரிந்து தயோசெலீனைட்டை கொடுக்கிறது.:
:
பெரும்பாலான செலீனைட்டு உப்புகள் உலோக ஆக்சைடுடன் செலீனியம் டையாக்சடைச் சேர்த்து சூடாக்குவதன் மூலம் உருவாகின்றன.  
:

## மேற்கோள்கள்


பகுப்பு:செலீனியம்(IV) சேர்மங்கள்
பாபு ராவ் மேதியம்

**பாபு ராவ் மேதியம்** (*Babu Rao Mediyam*)(பிறப்பு 10 சூலை 1951) என்பவர் இந்திய அரசியல்வாதியும் 14வது இந்திய நாடாளுமன்ற மக்களவை உறுப்பினராக இருந்தவரும் ஆவார். மேதியம் கிழக்கு கோதாவரி மாவட்டம் இராஜமன்றியினைச் சேர்ந்தவர். கர்னூலில் உள்ள மருத்துவக் கல்லூரியில் மருத்துவ பட்டம் பெற்றுள்ளார். இவர் ஆந்திரப் பிரதேசத்தின் பத்ராச்சலம் மக்களவைத் தொகுதிக்கு 2004ஆம் ஆண்டு நடைபெற்ற நாடாளுமன்ற பொதுத் தேர்தலில் இந்தியப் பொதுவுடைமைக் கட்சி (மார்க்சிஸ்ட்) வேட்பாளராகப் போட்டியிட்டு வெற்றிபெற்றார். பத்ராச்சலம் மக்களவைத் தொகுதியானது பழங்குடியினருக்கு ஒதுக்கப்பட்டுள்ளது.

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று குறிப்புகள்
## மேற்கோள்கள்

பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1951 பிறப்புகள்
கிளிவேட்டி சஞ்சீவையா

**கிளிவேட்டி சஞ்சீவையா** (*Sanjeevaiah Kiliveti*) என்பவர் ஆந்திர மாநிலத்தின் அரசியல்வாதியும் சட்டமன்ற உறுப்பினரும் ஆவார். இவர் 2019-ல் நடந்த ஆந்திரப் பிரதேச சட்டசபைத் தேர்தலில் சூலூர்பேட்டை தொகுதி சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## பிறப்பு, கல்வி
ஆந்திரப் பிரதேசத்தின் நெல்லூர் மாவட்டம், தடா மண்டலத்தில் உள்ள கடலூர் கிராமத்தில் இராசையா மற்றும் மசுதானம்மா ஆகியோரின் மகனாகப் பிறந்தவர் கிளிவெட்டி சஞ்சீவையா. இளம் பொறியியல் பட்டதாரியான இவர், 1993ல் வீட்டு வசதித் துறையில் பொறியாளராகச் சேர்ந்து பணியில் சேர்ந்தார்.

## அரசியல்
கிளிவேட்டி சஞ்சீவையா 2013ஆம் ஆண்டு ஜெகன் மோகன் ரெட்டி நிறுவிய ஒய்எஸ்ஆர் காங்கிரஸ் கட்சியில் ஆந்திராவின் முன்னாள் அமைச்சரான பசாலா பென்ஹலயாவின் அரசியல் வாரிசாகச் சேர்ந்தார். இவர் 2014தேர்தலில் ஒய். எஸ். ஆர். காங்கிரஸ் கட்சி சார்பாக சூலூர்பேட்டை தொகுதியில் போட்டியிட்டு வெற்றி பெற்று சட்டமன்றத்தில் முதல் முறையாகச் சட்டமன்ற உறுப்பினராகத் தேர்ந்தெடுக்கப்பட்டார்.  பின்னர் கிளிவேட்டி சஞ்சீவய்யா 2019ஆம் ஆண்டு நடைபெற்ற தேர்தலிலும் போட்டியிட்டு இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
தாத்ரா மற்றும் நகர் அவேலி வனவிலங்கு சரணாலயம்

**தாத்ரா மற்றும் நகர் அவேலி வனவிலங்கு சரணாலயம்** (*Dadra and Nagar Haveli Wildlife Sanctuary*)  இந்திய ஒன்றியப் பிரதேசமான தாத்ரா மற்றும் நகர் அவேலி மற்றும் தாமன் மற்றும் தியூவில் அமைந்துள்ள ஒரு வனவிலங்கு சரணாலயம் ஆகும். சத்மாலியா மான் பூங்கா  மற்றும் வசோனா சிங்கங்கள் காப்பகம் ஆகியன்வும் சரணாலயத்தில் இடம்பெற்றுள்ளன.
## சத்மாலியா மான்பூங்கா
மாவட்டத் தலைமையகமான சில்வாசாவிற்கு தெற்கே 12 கி.மீ. தொலைவில் சில்வாசா-கான்வெல் சாலையில் கான்வெல் கிராமத்திற்கு அருகில் சத்மாலியா மான் பூங்கா அமைந்துள்ளது.

இந்த வனவிலங்கு சரணாலயம் புள்ளிமான், நீலான், கடமான், இந்தியச் சிறுமான் மற்றும் புல்வாய் போன்ற பல விலங்குகளின்  இருப்பிடமாக இச்சரணாலயம் உள்ளது. இந்திய மயில், பொன்முதுகு மரங்கொத்தி, அமெரிக்க பாடும் பறவை போன்ற பிற இனங்களையும் இங்கு காணலாம்.

## வசோனா சிங்கம் காப்பகம்
வசோனா வனவிலங்கு சரணாலயமும் சத்மாலியா மான் பூங்காவிற்கு அருகில் அமைந்துள்ள இந்த சரணாலயத்தின் ஒரு பகுதியாகும். சில்வாசாவிற்கு தெற்கே 10 கி.மீ. தொலைவில் வசோனா சிங்கம் காப்பகம் உள்ளது. இந்த பூங்கா ஆசிய சிங்கங்களை பாதுகாப்பதற்காக கட்டப்பட்டது.  பூங்காவில் மலைப்பாம்பு போன்ற ஊர்வன இனங்களும் உள்ளன.

## மேற்கோள்கள்

பகுப்பு:வனவிலங்குகள் காப்பகங்கள்
பகுப்பு:இந்திய காட்டுயிர் காப்பகங்கள்
சூலூர்பேட்டை சட்டமன்றத் தொகுதி

**சூலூர்பேட்டை சட்டமன்றத் தொகுதி** (*Sullurpeta Assembly Constituency*) என்பது இந்தியாவின் ஆந்திரப் பிரதேச சட்டமன்றத்தின் 175 சட்டமன்றத் தொகுதிகளுள் ஒன்றாகும். சூலூர்பேட்டை சட்டமன்றத் தொகுதி எண் 121. இத்தொகுதி பட்டியலில் சாதியினருக்காக ஒதுக்கீடு செய்யப்பட்ட தொகுதியாகும். திருப்பதி மாவட்டத்தில் உள்ள 7 சட்டமன்றத் தொகுதிகளில் இதுவும் ஒன்று.

இத்தொகுதியில் தற்போது ஒய். எஸ். ஆர். காங்கிரஸ் கட்சியின் சஞ்சீவய்யா கிளிவெட்டி உறுப்பினராக உள்ளார்..

## கண்ணோட்டம்
இந்த தொகுதி நெல்லூர் மாவட்டத்தில் உள்ள சர்வபள்ளி, கூடூர், வெங்கடகிரி மற்றும் சித்தூர் மாவட்டத்தில் திருப்பதி, ஸ்ரீகாளஹஸ்தி, சத்தியவேடு ஆகிய ஆறு சட்டமன்றத் தொகுதிகளுடன் திருப்பதி மக்களவைத் தொகுதியின் ஒரு பகுதியாகும்.

## மண்டலங்கள்

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
தார் நகரத்தின் அம்பிகை சிற்பம்

**தார் நகரத்தின் அம்பிகை சிலை** (**Ambika Statue from Dhar**), சமண சமயத்தின் பெண் தேவதையான அம்பிகையின் பளிங்குக் கல் சிற்பாகும். இது இந்தியாவின் மத்தியப் பிரதேசம் மாநிலத்தில் உள்ள தார் நகரத்தில்  19ம் நூற்றாண்டின் பிற்பகுதியில் கண்டுபிடிக்கப்பட்டது. இச்சிலையில் நாகரி எழுத்துமுறையில் கல்வெட்டு பொறிக்கப்பட்டுள்ளது. இக்கல்வெட்டு பரமாரப் பேரரசு தொடர்புடையது. இச்சிற்பம் 1880ஆம் ஆண்டு முதல்  பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.

## இதனையும் காணக
* தார் இரும்புத் தூண்
## மேற்கோள்கள்

## மேலும் படிக்க
*M Willis, 'Dhār, Bhoja and Sarasvatī: from Indology to Political Mythology and Back' in *[[Journal of the Royal Asiatic Society]]*, 22, 1, London, 2012
*T. R. Blurton, Hindu art (London, The British Museum Press, 1992)
*R Knox, Masterpieces of Buddhist and Hindu Sculpture from the British Museum, 1994

பகுப்பு:பிரித்தானிய அருங்காட்சியகத்தில் உள்ள தொல்பொருட்கள் 
பகுப்பு:பரமாரப் பேரரசு
பகுப்பு:வரலாற்றுச் சின்னங்கள்
பகுப்பு:தார் மாவட்டம்
பகுப்பு:தொல்பொருட்கள்
பகுப்பு:சமணம்
பகுப்பு:இந்தியத் தொல்லியல்
ரஃஸ் அல்-கைமா நகரம்

**ரஃஸ் அல்-கைமா நகரம்** (**Ras Al Khaimah**) (சுருக்கமாக:**RAK**) (, வரலாற்றில் **Julfar**) ஐக்கிய அரபு அமீரகத்தின் கீழ் உள்ள 7 அமிரகங்களில் ஒன்றான ரஃஸ் அல்-கைமா அமீரகத்தின் தலைநகராகும். பாரசீக வளைகுடாவில் அமைந்த ரஃஸ் அல்-கைமா நகரம் ஒரு கடற்கழியால் இரண்டு பகுதிகளாகப் பிரிக்கப்பட்டுள்ளது. அவைகள் மேற்கில் உள்ள பழைய நகரம் மற்றும் கிழக்கில் உள்ள அல்-நக்கீ ஆகும்.இந்நகரம் 11 பகுதிகளாகப் பிரிக்கப்பட்டுள்ளது.

## மக்கள் தொகை பரம்பல்
2021ஆம் ஆண்டின் மக்கள் தொகை கணக்கெடுப்பின்படி, ரஃஸ் அல்-கைமா நகரத்தின் மக்கள் தொகை 1,15,949 ஆகும். 
## மேற்கோள்கள்

## வெளி இணைப்புகள்
* 

பகுப்பு:ஐக்கிய அரபு அமீரகம்
பகுப்பு:ஆசிய நகரங்கள்
பகுப்பு:ரஃஸ் அல்-கைமா
உம் அல்-குவைன் நகரம்

**உம் அல்-குவைன் நகரம்** (**Umm Al Quwain**), ஐக்கிய அரபு அமீரகத்தின் கீழ் உள்ள எழு அமீரகங்களில் ஒன்றான உம் அல்-குவைன் அமீரகத்தின் தலைநகரும், பெரிய நகரமும் ஆகும். பாரசீக வளைகுடாவில் அமைந்த இந்நகரத்தின் தென்மேற்கில்  ரஃஸ் அல்-கைமா நகரம் மற்றும் வடகிழக்கில் தென்மேற்கில்  சார்ஜா உள்ளது.மீன் பிடித்தலே இதன் முக்கியத் தொழில் ஆகும்.

## மேற்கோள்கள்

பகுப்பு:ஐக்கிய அரபு அமீரகம்
பகுப்பு:ஆசிய நகரங்கள்
பகுப்பு:உம் அல்-குவைன்
அஜ்மான் நகரம்

**அஜ்மான் நகரம்** (**Ajman**) (, **, ஐக்கிய அரபு அமீரகத்தின் 7 அமீரகங்களில் ஒன்றான அஜ்மான் அமீரகத்தின் தலைநகரமும், பெரிய நகரமும் ஆகும். இந்நகரம் பாரசீக வளைகுடா அமைந்துள்ளது.
## மக்கள் தொகை
அஜ்மான் அமீரகத்தின் 90% மக்கள் அஜ்மான் நகரத்தில் வாழ்கின்றனர்.
## பொருளாதாரம்
அஜ்மான் நகரத்தில் உள்ள சிறப்பு பொருளாதார மண்டலத்தில் 50க்கும் மேற்பட்ட  பன்னாட்டு அலுவலகங்கள், வணிகச் சந்தைகள், அமீரின் அலுவலகங்கள், சில்லறை விலை கடைகள், வங்கிகள், ஏற்றுமதி/இறக்குமதி நிறுவனங்கள் உள்ளது. இந்நகரததில் மீன் பிடி தொழில் சிறப்பாக நடைபெறுகிறது.
## கல்வி
* அஜ்மான் பல்கலைக்கழகம்
* அஜ்மான் நகர பல்கலைக்கழகக் கல்லூரி 
* வளைகுடா மருத்துவக் கல்லூரி
## மேற்கோள்கள்

பகுப்பு:ஐக்கிய அரபு அமீரகம்
பகுப்பு:ஆசிய நகரங்கள்
பகுப்பு:அஜ்மான்
கே. கே. நகர், மதுரை

**கே. கே.  நகர்** (*K. K. Nagar*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°57'34.9"N, 78°09'18.0"E (அதாவது, 9.959700°N, 78.155000°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 158 மீட்டர் உயரத்தில் அமைந்துள்ள ஒரு புறநகர்ப் பகுதியாகும். (தமிழ்நாடு மாநிலத்தின் முன்னாள் முதலமைச்சர்) கலைஞர் கருணாநிதி (Kalaignar Karunanidhi) நகர் என்பதின் சுருக்கமே கே. கே. (K. K.) நகர். மதுரை, செல்லூர் தல்லாகுளம், கோரிப்பாளையம், கருப்பாயூரணி ஊராட்சி, வண்டியூர், அண்ணா நகர், சின்ன சொக்கிகுளம் மற்றும் செனாய் நகர் ஆகியவை கே. கே. நகர் பகுதிக்கு அருகிலுள்ள முக்கிய ஊர்களாகும். கே. கே. நகர் பகுதியிலிருந்து முறையே சுமார் 2 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் மற்றும் மதுரை - அண்ணா பேருந்து நிலையம் ஆகியவை அமைந்துள்ளன. மதுரை - ஆரப்பாளையம் பேருந்து நிலையம் சுமார் 5.5 கி.மீ. தூரத்தில் அமைந்திருக்கிறது. இங்கிருந்து சுமார் 4.5 கி.மீ. தூரத்தில் மதுரை - பெரியார் பேருந்து நிலையம் உள்ளது. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 5 கி.மீ. தூரத்தில் அமையப் பெற்றுள்ளது. கே. கே. நகர் பகுதியிலிருந்து சுமார் 18 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.

விகாசா பொது பள்ளி மற்றும் மகாத்மா மாண்டிசோரி மெட்ரிகுலேஷன் மேல்நிலைப் பள்ளி ஆகியவை இங்குள்ள முக்கியமான பள்ளிகளாகும்.

மருத்துவ வசதிகள் அதிகம் கொண்ட அருகிலுள்ள அரசு மருத்துவமனை கோரிப்பாளையம் பகுதியிலுள்ள அரசு இராசாசி மருத்துவமனை ஆகும். தனியார் அப்போலோ மருத்துவ குழுமத்தின் அப்போலோ மருத்துவமனை, பல்நோக்கு சிறப்பு மருத்துவமனையாக மதுரையின் கே. கே. நகரில் 300 படுக்கை வசதிகளுடன் 1997-ஆம் ஆண்டு முதல் செயல்பட்டு வருகிறது.

சென்னை உயர் நீதிமன்ற மதுரைக் கிளை கே. கே. நகர் பகுதியில் அமைந்துள்ளது. கே. கே. நகரின் மதுரை நீதிமன்றத்திற்கு அருகில், மறைந்த முன்னாள் தமிழக முதலமைச்சர் எம். ஜி. ஆர்.-இன் நினைவாக 2001-ஆம் ஆண்டில் அவரது உருவில் வெண்கலச் சிலை ஒன்றும், மறைந்த முன்னாள் தமிழக முதல்வர் ஜெயலலிதாவுக்கு 2019-ஆம் ஆண்டில் அவரது உருவில் வெண்கலச் சிலை ஒன்றும் நிறுவப்பட்டு, அவர்களது நினைவாக பிறந்த நாட்கள் மற்றும் நினைவு நாட்கள் அவர்களது தொண்டர்களால் அனுசரிக்கப்படுகின்றன.

கே. கே. நகரின் முக்கியமான பொழுதுபோக்கு பூங்காக்களாக, சுந்தரம் பூங்கா மற்றும் குழந்தைகள் அறிவியல் பூங்கா ஆகியவை அமைந்துள்ளன.  ஈ. வெ. ரா. பெரியார் நூற்றாண்டு நினைவு ஆண்டில் தோரண வாயில் ஒன்று கே. கே. நகரில் உருவாக்கப்பட்டு, இவ்வூரின் அடையாளமாக விளங்குகிறது.

டாடா குழுமத்தின் டைடன் இன உடைகள் பிரிவான டானீரா (Taneira) தனது முதல் காட்சியறையை, 2022-ஆம் ஆண்டு அக்டோபரில், கே. கே. நகர் பகுதியில் துவங்கியது.

இங்குள்ள கற்பக விநாயகர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.

கே. கே. நகர் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

பகுப்பு:மதுரை
ஜய ஜய ஜய ஜய ஹே (திரைப்படம்)

**ஜய ஜய ஜய ஜய ஹே** (*Jaya Jaya Jaya Jaya Hey*) 2022 ஆம் ஆண்டு வெளிவந்த மலையாளத் திரைப்படம் விப்பின் தாஸ் இயக்க, நடிகர்கள் பசில் யோசப், தர்சனா ராஜேந்திரன் இருவரும் முக்கிய பாத்திரங்களில் நடித்துள்ளனர். திரையரங்குகளில் இத்திரைப்படம் அக்டோபர் 28, 2022 இல் வெளியானது. குழந்தைகள் வளர்ப்பில் கடைபிடிக்கப்படும் பாலினப் பாகுபாட்டை நகைச்சுவையுடன் சுட்டிக்காட்டும் இத்திரைப்படம் மக்களிடமும் விமர்சகர்களிடமும் நல்ல வரவேற்பைப் பெற்றது.

இத்திரைப்படத்தின் எண்ணிம உரிமைகளை டிஸ்னி ஹாட் ஸ்டாரும்  தொலைக்காட்சிக்களுக்கான உரிமையை ஏசியாநெட்டும் வாங்கியுள்ளன. கோடி செலவில் தயாரிக்கப்பட்ட இப்படம் வெளியான 25 நாட்களில்  கோடிக்கு மேல் வசூலைத் தந்தது.

## மேற்கோள்கள்

## வெளியிணைப்புகள்

பகுப்பு:2022 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
நெல்லூர் நகரச் சட்டமன்றத் தொகுதி

**நெல்லூர் நகரச் சட்டமன்றத் தொகுதி** (*Nellore City Assembly Constituency*) என்பது இந்தியாவின் ஆந்திரப் பிரதேச சட்டமன்றத்தின் ஒரு தொகுதியாகும். இந்தத் தொகுதி ஆந்திரப் பிரதேசத்தின் நெல்லூர் மாவட்டத்தில் உள்ள 10 தொகுதிகளில் ஒன்று.

2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியினைச் சார்ந்த அனில் குமார் யாதவ் இத்தொகுதியில் போட்டியிட்டு வெற்றி பெற்றார்.

## கண்ணோட்டம்
இது நெல்லூர் மாவட்டத்தில் உள்ள கந்துகூர், நெல்லூர் மாவட்டத்தில் உள்ள காவாலி, ஆத்மகூர், கோவூர், நெல்லூர் கிராமப்புரம் மற்றும் உதயகிரி ஆகிய ஆறு சட்டமன்றத் தொகுதிகளுடன் நெல்லூர் மக்களவைத் தொகுதியின் ஒரு பகுதியாக உள்ளது.

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
அரசரடி

**அரசரடி** (*Arasaradi*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°55'39.4"N, 78°05'58.2"E (அதாவது, 9.927600°N, 78.099500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 161 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, கூடல் நகர், தத்தனேரி, காளவாசல், கோச்சடை, எஸ். எஸ். காலனி மற்றும் பழங்காநத்தம் ஆகியவை அரசரடி பகுதிக்கு அருகிலுள்ள முக்கிய ஊர்களாகும். அரசரடி பகுதியிலிருந்து மதுரை - ஆரப்பாளையம் பேருந்து நிலையம் சுமார் 1.5 கி.மீ. தூரத்திலேயே அமைந்திருக்கிறது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 8.5 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. அருகிலுள்ள காளவாசல் சந்திப்பில் கட்டப்பட்டு பயன்பாட்டில் உள்ள மேம்பாலம் போன்று, அரசரடியிலும் மேம்பாலம் கட்டினால் போக்குவரத்து இன்னும் சுலபமாக்கப்படும் என்று உள்ளூர் மக்கள் கருதுகின்றனர். மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 2 கி.மீ. தூரத்தில் அமையப் பெற்றுள்ளது. அரசரடி பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது. மதுரை மாநகரப் பகுதிகளில் 72 வார்டுகளுக்கு குடிநீர் தேவைக்காக தண்ணீர் சரக்குந்துகள் மூலம் விநியோகம் செய்யும் பொருட்டு அவைகளுக்குத் தேவையான நீர், அரசரடியில் உள்ள நீர் உந்தி நிலையம் மூலம், தினமும் காலை 4 மணி முதல் இரவு 8 மணி வரை தொடர்ந்து அளிக்கப்பட்டு வருகிறது. அரசரடியில் தலைமை தபால் அலுவலகம் ஒன்று உள்ளது. மேலும், அரசரடியில் தெற்கு இரயில்வேயின் விளையாட்டரங்கம் ஒன்றும் செயல்பட்டு வருகிறது. மதுரையில் வாழ்ந்து மறைந்த மகான் குழந்தையானந்தர் அடக்கம் செய்யப்பட்ட இடம் அரசரடி என்பது குறிப்பிடத்தக்கது. இன்றும் அவரது அரசரடி அதிஷ்டானத்திற்கு அவரது பக்தர்கள் வந்து செல்கின்றனர். அரசரடியில் தமிழ்நாடு இறையியல் குருத்துவக் கல்லூரி அமையப் பெற்றுள்ளது.

## மேற்கோள்கள்

பகுப்பு:மதுரை
ஊர் நகரத்தின் வில் யாழ்கள்

**ஊர் நகரத்தின் [[வில் யாழ்]]கள்** (**Lyres of Ur** or **Harps of Ur**) நான்கு  கம்பி இசைக்கருவிகளான வில் யாழ்களின் தொகுதியாகும். இந்த வில் யாழ்கள் தற்கால ஈராக் நாட்டின் தென் பகுதியில் உள்ள மெசொப்பொத்தேமியாவின் ஊர் நகரத்தின் அரச குடும்பத்தினர் கல்லறையை அகழாய்வு செய்த போது கண்டெடுக்கப்பட்டது. இவைகள் மெசொப்பொத்தேமியாவின் மூன்றாம் வம்சத்தின், கிமு 2550 - கிமு 2450க்கும் இடைப்பட்ட பழமையான தொல்பொருள் ஆகும். இதுவே உலகின் தொன்மையான தற்போது வரை இருக்கும் கம்பி இசைக்கருவியான வில் யாழ்கள் ஆகும்.இவைகள் தற்போது இராக் மற்றும் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.  வில் யாழ்களின் மரச்சட்டங்கள் சீரமைக்கப்பட்டுள்ளது. 

இதனை 1929ல் பிரித்தானிய தொல்லியல் ஆய்வாளர் *லியோனார்டு வுல்லி* என்பவர் ஈராக் நாட்டின் ஊர் நகரத்தின் அகழாய்வில் கண்டுபிடித்தார். இந்த வில் யாழ்கள் 4,500 ஆண்டுகள் பழமையானவை. 

## படக்காட்சிகள்

File:Bull-headed lyre recovered from the royal cemetery of Ur Iraq 2550-2450 BCE Gold Lapis Lazuli (2).jpg| எருதுத் தலை வில் யாழ் 
File:Lyre detail (Royal Cemetery of Ur).jpg| எருது தலைக் கொண்ட வில் யாழ்களின் சித்திரப் பலகை 
File:Bull's head of the Queen's lyre from Pu-abi's grave PG 800, the Royal Cemetery at Ur, Southern Mesopotamia, Iraq. The British Museum, London..JPG| இராணியின் தங்க வில் யாழ் கொண்ட எருதுத் தலை 
File:Cow's head of the Silver Lyre, from the Great Death Pit at the Royal Cemetery, Ur, southern Mesopotamia, Iraq. The British Museum, London.JPG| எருது தலைகொண்ட வெள்ளி வில் யாழ்
File:SumerianBulls.jpg|எருது தலைகள் கொண்ட வில் யாழ்கள்
File:The gold lyre from the Great Death-Pit, Ur excavations (1900).jpg| இராணியின் வில் யாழின் சித்திரம் 
File:Woolley holding the hardened plaster mold of a lyre.jpg| தொல்லியல் அறிஞர் லியோனார்டு வுல்லி கையில் வைத்துள்ள ஜிப்சத்தால் வடித்த வில் யாழ், ஆண்டு 1922 

## இதனையும் காண்க
* மெசொப்பொத்தேமியாவின் தொல்பொருட்கள்

## மேற்கோள்கள்

பகுப்பு:சுமேரிய நாகரிகம் 
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
பகுப்பு:கம்பி இசைக்கருவிகள்
பகுப்பு:யாழ்
பகுப்பு:மெசொப்பொத்தேமியா
 பகுப்பு:பண்டைய அண்மைக் கிழக்கின் தொல்பொருட்கள்
பற்பசை குழாய் கோட்பாடு

**பற்பசை குழாய் கோட்பாடு** (*Toothpaste tube theory*) என்பது ஒரு ஜோகுலர் உருவகமாகும். இது ஒரு பற்பசை குழாயை அழுத்தும் போது, பற்பசை வெளியே வருவது போல், அதிகரிக்கும் அழுத்தம் இறுதியில் ஒருவித வெளியீட்டைக் கட்டாயப்படுத்துகிறது. இது சமூக மற்றும் அரசியல் நடத்தை மற்றும் குறுகிய கருத்துக்களை உள்ளடக்கிய உறவுகளை விளக்கப் பயன்படுகிறது.

## கோட்பாட்டின் பயன்பாடுகள்
நிர்வாகச் சட்டத்தில், பற்பசை குழாய் கோட்பாடு மாறுதல்களின் சிக்கல்களை விவரிக்கிறது. உதாரணமாக, விருப்புரிமை அல்லது பொறுப்புக்கூறல் வேறு ஒருவரிடம் மாற்றப்படும் இது வெளிப்படுகிறது. பைரன்சு வி. எல்சிஐ தொடர்பு பொறுப்பு நிர்வாக மேல்முறையீட்டு வழக்கில் நீதிமன்றம் பற்பசை குழாய் கோட்பாட்டின் ஒரு உருவாக்கத்தை நிராகரித்தது.

தொழிலாளர் சட்டத்தில், பற்பசை குழாய் கோட்பாடு என்பது முதலாளி மற்றும் பணியாளர் உறவுகள் எப்போதும் அழுத்தத்தின் கீழ் இருப்பதைக் குறிக்கிறது.

பொருளாதாரத்தில், பற்பசை குழாய் கோட்பாடு ஏற்றுமதிக்குப் பயன்படுத்தப்படலாம். இந்த முறைப்படுத்தலின் கீழ், நாட்டின் தேவை அதிகரிக்கும் போது, ஏற்றுமதிகள் தவிர்க்கப்படுகிறது.

## பிற சூத்திரங்கள்
பற்பசை குழாய் கோட்பாட்டின் சில பதிப்புகள் பயன்பாட்டு வருவாய் குறைவைக் கவனிக்கின்றன.

## மேற்கோள்கள்

பகுப்பு:பொருளாதாரக் கோட்பாடுகள்
பகுப்பு:தொழிற் சட்டம்
பகுப்பு:கோட்பாடுகள்
பபூல்

**பபூல்** (*Babool*) என்பது 1987-ல்  *பால்சாரா கைச்ஜீன்* எனும் நிறுவனத்தால் இந்தியாவில் அறிமுகப்படுத்தப்பட்ட ஒரு பற்பசை தயாரிப்பு ஆகும். இது கருவேலம் மரத்தின் பட்டையிலிருந்து தயாரிக்கப்படுகிறது. கருவேலம் மரத்தின் பட்டையிலிருந்து தயாரிக்கப்படும் பொடியானது பாரம்பரியமாக இந்தியாவில் பற்களைச் சுத்தம் செய்யப் பயன்படுத்தப்படுகிறது. இந்த வணிக தயாரிப்பானது "பபூல் பபூல் பைசா வசூல்" என்ற கோஷத்துடன் மலிவான பற்பசையாக நிலைநிறுத்தப்பட்டது. பபூல் பல்சராவின் மிகப்பெரிய வணிகத் தயாரிப்பாக இருந்தபோது, 2002ஆம் ஆண்டில் "பபூலைப் பயன்படுத்திச் சிறந்த நாளை தொடங்குங்கள்" என்ற சொற்றொடருடன் மீண்டும் தொடங்கப்பட்டது. 2005 ஆம் ஆண்டில், பபூல் பல்சராவால் டாபருக்கு பல்சராவின் பிற பற்பசை வணிகத் தயாரிப்புகளான *பிராமிசு* மற்றும் மெசுவாக் உடன்   )க்கு விற்கப்பட்டது. 2007ஆம் ஆண்டு நிலவரப்படி, பபூல் வணிகத்தின் மதிப்பு  ஆகும்.

## மேலும் பார்க்கவும்

* பற்பசை பிராண்டுகளின் பட்டியல்
* வாய்வழி சுகாதாரம் மற்றும் பல் கட்டுரைகளின் அட்டவணை

## மேற்கோள்கள்

பகுப்பு:இந்திய வகைக்குறிகள்
யோக-குண்டலினி உபநிடதம்

**யோக-குண்டலினி உபநிடதம்** (*Yoga-kundalini Upanishad)* ( சமசுகிருதம் : योगकुण उपनिषत  )  சமசுகிருதத்தில் எழுதப்பட்ட இது  20 யோக உபநிடதங்களில் ஒன்றாகும். மேலும் கிருஷ்ண யசுர் வேதத்துடன் இணைக்கப்பட்ட 32 உபநிடதங்களில் ஒன்றாகும்.  இராமனால் அனுமனுக்குக் கூறப்பட்ட முக்திகா  நியதியில், இது 108 உபநிடதங்களின் தொகுப்பில் 86 வது இடத்தில் பட்டியலிடப்பட்டுள்ளது..

இது குண்டலினி யோகத்தின் விளக்கத்துடன் தொடர்புடைய மிகவும் குறிப்பிடத்தக்க உரையாகும். இது ஹத யோகம் மற்றும் லம்பிகா யோகத்தைப் பற்றி விவரிக்கிறது. கடைசி அத்தியாயம் முதன்மையாக சுய அறிவு, ஆன்மா, பிரம்மம் மற்றும் வாழும் விடுதலை பற்றிய தேடலைப் பற்றியது. இது இந்து மதத்தின் சக்தி பாரம்பரியத் தாந்திரீகத்தைப் பற்றிய ஒரு முக்கியமான உரையாகும். மேலும் குண்டலினி யோகக் கலை பற்றிய மிக முக்கியமான நூல்களில் ஒன்றாகவும் கருதப்படுகிறது.

"மரத்தடிகளில் பற்றவைக்கும் நெருப்பு எரியாமல் எழுவது போல யோகப் பயிற்சி இல்லாமல், அறிவின் ஒளியை ஏற்றிவிட முடியாது" என உரை கூறுகிறது.   சித்தம், அல்லது மனம், சம்ஸ்காரங்கள் மற்றும் வசனங்களுக்கு (நடத்தை போக்குகள்) ஆதாரமாகவும், பிராணனின் விளைவுகளாகவும் உரையில் விளக்கப்பட்டுள்ளது.. பிராணனைப் பற்றி அறிந்துகொள்வதற்கும் கட்டுப்படுத்துவதற்கும் யோகா நுட்பங்கள் உபநிடதத்தில் விரிவாகக் கூறப்பட்டுள்ளன. இந்த நுட்பங்களில் மிதகாரம் (மிதமான, சமச்சீர் ஊட்டச்சத்து), ஆசனம், உள் சக்தியை எழுப்புதல் ஆகியவை யோகினியின் குண்டலினியைத் தூண்டுவதற்கான வழிமுறையாக வலியுறுத்தப்படுகின்றன.

## சொற்பிறப்பியல்
குண்டலினி,என்பதற்கு "ஒவ்வொரு நபரிடமும் இருக்கும் மறைந்திருக்கும் ஆன்மீக சக்தி" என *ஜேம்ஸ் லோக்டெஃபெல்ட்* விளக்கம் கூறுகிறார். இது தாந்தீர்கத்தில் ஒரு அடிப்படைக் கருத்தாகும். மேலும் ஒவ்வொரு நபரிடமும் பொதுவாக செயலற்ற நிலையில் இருக்கும் சக்தியின் ஒரு அம்சத்தைக் குறிக்கிறது. குண்டலினி வார்த்தையின் அடிப்படை 'குண்டலம்' (சுருண்ட கயிறு). "யோக-குண்டலினி உபநிஷத்" என்ற தலைப்பு "குண்டலினி யோகத்தின் இரகசியக் கோட்பாடு" என்று பொருள்படும்.

## காலவரிசை
*யோக-குண்டலினி உபநிடதம்* என்பது ஒரு பொதுவான சகாப்த உரை, இது யோகசூத்திரங்களுக்குப் பிறகு இயற்றப்பட்டது. 11 ஆம் நூற்றாண்டின் யோகியான கோரக்நாத் போன்ற சித்த யோகிகளால் கற்பிக்கப்பட்ட யோக-குண்டலினி உரை, பல பிற்கால யோக உபநிடதங்களைப் போலவே, யோகக் கருத்துக்கள் மற்றும் முறைகளைக் கையாள்கிறது என்று பானர்ஜி கூறுகிறார். 

## கட்டமைப்பு
மொத்தம் 171 வசனங்களைக் கொண்ட மூன்று அத்தியாயங்களாகக் கட்டமைக்கப்பட்ட வசனத்தில் உரை அமைக்கப்பட்டுள்ளது.  முதல் அத்தியாயத்தில் 87 வசனங்கள் உள்ளன. மேலும் யோகப் பயிற்சி பற்றி விவாதிக்கிறது.  49 வசனங்களைக் கொண்ட இரண்டாவது அத்தியாயம் கேகாரி (சமஸ்கிருதம்: खेचरि) அறிவைப் பற்றி விவாதிக்கிறது. கடைசி அத்தியாயம் 35 வசனங்களைக் கொண்டுள்ளது. மேலும் ஆன்மா, பிரம்மம், தியானம் மற்றும் வாழும் விடுதலை பற்றி விவாதிக்கிறது. 

## இதனையும் பார்க்கவும்

* குண்டலினி யோகம்
* யோக வசிட்ட உபநிடதம்
* யோகதத்துவ உபநிடதம்
* யோகி

## சான்றுகள்

## உசாத்துணை
* 
* 
* 

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
கூடூர் சட்டமன்றத் தொகுதி

**கூடூர் சட்டமன்றத் தொகுதி** (*Gudur Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் தொகுதிகளுள் ஒன்றாகும். இத்தொகுதியானது பட்டியல் சாதியினருக்காக ஒதுக்கப்பட்ட தொகுதியாகும். திருப்பதி மாவட்டத்தில் உள்ள 7 சட்டமன்றத் தொகுதிகளில் இதுவும் ஒன்று.

ஒய். எசு. ஆர். காங்கிரசு கட்சியின் வரபிரசாத் ராவ் வெலகபள்ளி இந்த தொகுதியில் தற்போதைய சட்டமன்ற உறுப்பினர் ஆவார்.

## கண்ணோட்டம்
இது நெல்லூர் மாவட்டத்தில் உள்ள சர்வபள்ளி, சூலூர்பேட்டை, வெங்கடகிரி மற்றும் சித்தூர் மாவட்டத்தில் திருப்பதி, ஸ்ரீகாளஹஸ்தி, சத்தியவேடு ஆகிய ஆறு சட்டப்பேரவைத் தொகுதிகளுடன் திருப்பதி மக்களவைத் தொகுதியின் ஒரு பகுதியாகும்.

## மண்டலங்கள்

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
கோத்தா இசுகந்தர்

**கோத்தா இசுகந்தர்** (ஆங்கிலம்: *Kota Iskandar* அல்லது *Johor State New Administrative Centre* (**JSNAC**); மலாய்: *Kota Iskandar*; ஜாவி: كوتا إسكندر) என்பது மலேசியா, ஜொகூர், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள நிர்வாக மையம் ஆகும்.

ஜொகூர் மாநில சட்டமன்றம் இந்த நிர்வாக மையத்தில் இருந்து செயல்படுகிறது. இது இசுகந்தர் புத்திரி திட்டத்தின் (*Iskandar Puteri Project*) முதல் கட்டமாகும். இசுகந்தர் புத்திரி திட்டம் என்பது இசுகந்தர் மலேசியா (*Iskandar Malaysia*) பெரும் திட்டத்தின் ஒரு பகுதியாகும்.‎ இசுகந்தர் புத்திரி திட்டத்தைச் சகயா சவுகார் (*Cahaya Jauhar*) எனும் நிறுவனம் செயல்படுத்தி வருகிறது. 

## இசுகந்தர் மலேசியா
இசுகந்தர் மலேசியா அல்லது **இசுகந்தர் வளர்ச்சி மண்டலம்** (மலாய்: *Wilayah Pembangunan Iskandar*; ஆங்கிலம்: *Iskandar Malaysia* அல்லது *Iskandar Development Region* (**IDR**); என்பது மலேசியா, ஜொகூர் மாநிலத்தில் அமைந்துள்ள வளர்ச்சி மண்டலம் ஆகும். தெற்கு ஜொகூர் பொருளாதார வளர்ச்சி மண்டலம் *(South Johor Economic Region)* (சுருக்கம்: **SJER**) என்றும் அழைக்கப் படுகிறது.

2006 நவம்பர் 6-ஆம் தேதி உருவாக்கப்பட்டது. இது மலேசியாவின் முதல் பொருளாதார வளர்ச்சி மண்டலம் ஆகும். பல பில்லியன் ரிங்கிட் முதலீடு செய்யப்பட்டு உள்ளது. உள்ளூர் மற்றும் தேசிய பொருளாதாரத்திற்குக் கணிசமான அளவிற்கு வளர்ச்சியை வழங்கும் வகையில் இந்தப் பொருளாதார மேம்பாட்டு மண்டலம் வடிவமைக்கப்பட்டு உள்ளது.

### இசுகந்தர் புத்திரி

இசுகந்தர் மலேசியா சுமார் 2,217 சதுர கிலோமீட்டர் பரப்பளவைக் கொண்டுள்ளது. இதில் ஜொகூர் பாரு, தெற்கு பொந்தியான், கூலாய், பாசீர் கூடாங் மற்றும் ஜொகூர் நிர்வாக மையம் அமைந்துள்ள இசுகந்தர் புத்திரி ஆகியவை அடங்கும்.

கோத்தா இசுகந்தர் அதிகாரப் பூர்வமாக 19 ஏப்ரல் 2009-இல் சுல்தான் இசுகந்தரால் (*Sultan Iskandar*) தொடங்கப்பட்டது. அதே மாதத்தில், 2,200 அரசு ஊழியர்கள் புதிய வளாகத்திற்கு குடிபெயர்ந்தனர்; மற்றும் ஜொகூர் மாநில சட்டமன்றத்திற்கான முதல் அமர்வு, 2009 ஜூன் 19-ஆம் தேதி நடந்தது. பிப்ரவரி 2010-இல், பொது போக்குவரத்து இங்கு அறிமுகப்படுத்தப்பட்டது.

## மேலும் காண்க
* இசுகந்தர் புத்திரி
* மேதினி இசுகந்தர்
* சுல்தான் இஸ்கந்தர் கட்டிடம்
* முத்தியாரா ரினி
* இசுகந்தர் புத்திரி மாநகராட்சி
* மலேசியா-சிங்கப்பூர் இரண்டாவது பாலம்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
சுபல உபநிடதம்

**சுபல உபநிடதம்** ( *Subala Upanishad* ) (सुबाल उपनिषत्) **சுபலோபநிஷத்** (सुबालोपनिषत्) என்றும் அழைக்கப்படும், இது சமசுகிருதத்தில் எழுதப்பட்ட ஒரு உபநிடதமாகும். சுக்ல  யசுர்வேதத்துடன் இணைக்கப்பட்டுள்ள இது இந்து சமயத்தின் சாமான்ய உபநிடதங்களில் ஒன்றாக வகைப்படுத்தப்பட்டுள்ளது.

சுபல உபநிடதமும், ஒப்பீட்டளவில் பழைய முத்கல உபநிடதமும் சேர்ந்து, இருக்கு வேதத்தின் புருஷ சூக்தத்தைப் பற்றி விவாதிக்கும் இரண்டு உபநிடதங்களாகும்.  இவை இரண்டும் நாராயணன் (விஷ்ணு) பிரம்மம் (உயர்ந்த உண்மை, உன்னதமானவர்) என்று வலியுறுத்துவதில் குறிப்பிடத்தக்கது. புருஷ சூக்தத்தின் அதிகமான வசனங்களை முன்வைப்பதிலும், நாராயணனை தந்தையாகவும், தாயாகவும், அடைக்கலமாகவும், நண்பனாகவும், ஒவ்வொரு உயிரினத்தின் குறிக்கோளாகவும் அறிவிப்பதில் முத்கல உபநிடதத்திலிருந்து உரை வேறுபடுகிறது. 

வேதாந்தத் தத்துவத்தின் விசிஷ்டாத்வைதப் பள்ளியின் 11 ஆம் நூற்றாண்டின் ஆதரவாளரும், கிபி 2 ஆம் மில்லினியத்தில் வைணவத்தின் மீது பெரும் தாக்கத்தை ஏற்படுத்தியவருமான இராமானுசரால் இந்தன் உரை அடிக்கடி குறிப்பிடப்பட்டது. இராமானுசரின் விசிஷ்டாத்வைத தத்துவத்திற்கு *சுபல உபநிடதத்தின்* நாராயண இறையியல் தீர்க்கமான உந்துதலாக இருந்திருக்கலாம் என்று சில நவீன அறிஞர்கள் கருத்து தெரிவிக்கின்றனர்.

## வரலாறு
இதனை இயற்றிய ஆசிரியர் அல்லது தொகுப்பு தேதி தெரியவில்லை. இது ஒரு பிற்கால உபநிடத உரை என்று கருதப்படுகிறது.

இந்த உரையின் கையெழுத்துப் பிரதிகளும் *சுபலோபநிஷத்* என்ற தலைப்பில் காணப்படுகின்றன.   இராமன் அனுமனுக்கு சொல்லப்பட்டதாகக் கூறப்படும் முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது  30வது இடத்தில் பட்டியலிடப்பட்டுள்ளது.

## உள்ளடக்கம்
உபநிடதம் பதினாறு அத்தியாயங்களாக கட்டமைக்கப்பட்டுள்ளது. மேலும் அண்டவியல், உடலியல், உளவியல் மற்றும் மெட்டாபிசிக்ஸ் உள்ளிட்ட பல்வேறு தலைப்புகளைக் கையாள்கிறது.

## இதனையும் பார்க்கவும்

* ஆத்ம உபநிடதம்
* அத்வைதம்
* துவைதம்
* நிர்வாண உபநிடதம்

## சான்றுகள்

### உசாத்துணை
*
*
*
*
*
*
*
*
* 
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
சாம்பல் ரீபாக்

**சாம்பல் ரீபாக்**  (*grey rhebok* or *gray rhebuck*), ஆப்பிரிக்காவில் உள்நாட்டில் ***ரீபாக்*** என்று அழைக்கப்படுவது ஒரு மறிமான் இனமாகும்.   இது தென்னாப்பிரிக்கா, லெசோத்தோ மற்றும் எசுவாத்தினி ஆகிய நாடுகளை பூர்வாகமாக கொண்ட ஒரு மறிமான் இனமாகும். இதன் விலங்கியல் பெயில் உள்ள *கேப்ரியோலஸ்* என்ற சொல்  லத்தீன் மொழியில் 'சிறிய ஆடு' என்று பொருளாகும்.

## விளக்கம்
[இடது|thumb| [சான் டியேகோ விலங்குக் காட்சிச்சாலை|சான் டியேகோ உயிரியல் பூங்காவில் ஒரு பெண் மான்]]
இடது|thumb| ஆண் சாம்பல் ரீபாக் உலவுகிறது
சாம்பல் ரீபாக் என்பது 19-30 கிலோ  எடையுள்ள நடுத்தர அளவிலான மறிமான் ஆகும். இது நீண்ட கழுத்தையும், குறுகிய காதுகளையும் கொண்டது. இதன் உரோமம் குறுகியதாகவும், அடர்த்தியாகவும், பல்வேறு சாம்பல் நிற திட்டுக்களாக வண்ணம் கொண்டது. ஆண் மான்களுக்கு மட்டுமே கொம்புகள் உண்டு. கொம்புகள் நேராகவும், கூர்மையாகவும், அடிப்பகுதியில் வளையங்களைக் கொண்டும், சுமார் 15-25 செமீ (6-10 அங்குலம்) நீளமானதாகவும் இருக்கும்

## பரவலும், வாழ்விடமும்
இவை தெற்கு ஆப்பிரிக்காவின் உயரமான பகுதிகளில் மட்டுமே பொதுவாக புல்வெளி, மலை வாழ்விடங்களில் வாழ்கின்றன.  எடுத்துக்காட்டாக, சோர்வெல்ட் போன்ற பகுதிகளில்  பொதுவாக கடல் மட்டத்திலிருந்து 1000 மீ உயரத்தில் வாழ்கின்றன. இவை தங்கள் உடலை குளிர்ச்சியிலிருந்து காப்பதற்காக சாம்பள் நிற கம்பளி முடிகளைக் கொண்டுள்ளன. கேப்பின் கடலோரப் பகுதியில், கிட்டத்தட்ட கடல் மட்டத்தில் காணப்படுவதால், இவை அந்த வாழ்விடத்திற்கு உரியவையாக வரையறுக்கப்படவில்லை.

## இனப்பெருக்கமும்,  நடத்தையும்
சாம்பல் ரீபாக் மான்கள் தங்கள் பிராந்தியத்தின் எல்லையை சிறுநீர் கழித்தல், மலம் கழித்தல் ஆகியவற்றின் மூலம் வறையைறைக்கின்றன. நிமிர்ந்த தோரணையில் நிற்பது அல்லது நடப்பது மற்றும் கண்காணிப்பது ஆகியவற்றின் மூலம் அதன் பிரதேசத்தை பராமரிக்கிறன. இனப்பெருக்க காலத்தில் ஆண் மான்கள் மிகவும் ஆக்ரோசமாக மாறுகின்றன. சாம்பல் ரீபாக் மான்கள் பொதுவாக ஒரு ஆண் மானின் தலைமையில் 15 பெண் மான்கள் மற்றும் குட்டிகளைக் கொண்ட மந்தையாக உள்ளது. எனவே இந்த இனத்தின் ஆண் மான் பலமனைவிகளைக் கொண்டதாக உள்ளது . சாம்பல்  ராபாக் மான்கள் பருவகாலங்களில் இனப்பெருக்கம் செய்யும்  இனச்சேர்க்கை சனவரி மற்றும் ஏப்ரல் மாதங்களுக்கு இடையில் நடைபெறுகிறது. பெண் மான்கள் சுமார் ஏழு மாதங்கள் கர்ப்பமாக இருந்து, வசந்த காலத்தின் பிற்பகுதியிலும் கோடைகாலத்திலும் ( தெற்கு அரைக்கோளத்தில் நவம்பர் முதல் சனவரி வரை) ஒரு கன்றை ஈனும்.

இந்த இனம் தான் உண்ணும் உணவில் இருந்தே தனக்கு தேவையான நீர் சத்தைப் பெறுகிறது. எனவே இவை நீர் நிலைகளிலிருந்து வெகு தொலைவில் உள்ள உணவு ஆதாரங்களையும் பயன்படுத்த இயலும்.

## பாதுகாப்பு நிலை
சாம்பல் ரீபாக் அச்சுறு நிலையை அண்மித்தத்த நிலையில் உள்ளதாக பட்டியலிடப்பட்டுள்ளது.  இவற்றின் எண்ணிக்கை பாதுகாக்கப்பட்ட பகுதிகளில் குறைந்தது 2,000 என்றும், பாதுகாப்பற்ற பகுதிகளில் 18,000 என்று இருக்கலாம் எனவும் மதிப்பிடப்பட்டுள்ளது. இந்த இனங்கள் வாழும் பகுதியில் விரிவாக கணக்கெடுக்கப்படாதது அல்லது மதிப்பீடுகள் கிடைக்காத காரணங்களால் இவற்றின் எண்ணிக்கை குறித்த நிச்சயமற்ற தன்மை உள்ளது.

## சமகால கலாச்சாரத்தில்
*ரீபாக்* என்ற இந்த மான் இனத்தின் ஆஃப்ரிகான்ஸ் மொழி  பெயரை பிரித்தானிய-அமெரிக்க விளையாட்டு ஆடை தயாரிப்பு நிறுவனமான ரீபொக்குக்கு இடப்பட்டது. 1958 ஆம் ஆண்டில், ரீபொக் நிறுவனர் ஜோசப் வில்லியம் ஃபாஸ்டர் *US Webster's New School and Office Dictionary* இல் இந்தப் பெயரைக் கண்டறிந்தார்.

## குறிப்புகள்

பகுப்பு:தென்னாப்பிரிக்காவின் பாலூட்டிகள்
பகுப்பு:மாட்டுக் குடும்பம்
பகுப்பு:மறிமான்கள்
பகுப்பு:தெற்கு ஆப்பிரிக்கப் பாலூட்டிகள்
ஊனா சட்டமன்றத் தொகுதி

**ஊனா சட்டமன்றத் தொகுதி** (*Una Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஊனா மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 44 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:ஊனா மாவட்டம்
பல் மீளுருவாக்கம்

**பல் மீளுருவாக்கம்** (*Tooth regeneration*) என்பது இழையப் பொறியியல் மற்றும் குருத்தணு உயிரியல் துறையில் குருத்தணு அடிப்படையிலான மீளுருவாக்க மருத்துவ செயல்முறை ஆகும். இது சேதமடைந்த அல்லது இழந்த பற்களை தன்னொட்டு குருத்தணுவிலிருந்து மீண்டும் வளர்ப்பதன் மூலம் மாற்றுகிறது.

புதிய உயிர் பொறியியல் முறையில் உருவாக்கப்படப் பற்களின் ஆதாரமாக, உடலக குருத்தணு சேகரிக்கப்பட்டு, தூண்டப்பட்ட பலதிற குருத்தணு செல்லாகத் தூண்டப்படுகின்றன. இவை நேரடியாகப் பல் மென் அடுக்கில் வைக்கப்படலாம் அல்லது புதிய பல்லின் வடிவத்தில் மீண்டும் உறிஞ்சக்கூடிய உயிரியப் பல்படிமமாக வைக்கப்படுகின்றன.

## வரலாறு
யங் மற்றும் பலர் முதன்முதலில் 2002-ல் உயிரணுக்களிலிருந்து பற்களை மீண்டும் உருவாக்க முடியும் என்பதை நிரூபித்தார்.

## மேலும் பார்க்கவும்

* பல் வளர்ச்சி

## மேற்கோள்கள்


பகுப்பு:பல் மருத்துவம்
சூல்ட்சு விதி

**சூல்ட்சு விதி** (*Schultz's rule*) என்பது அடோல்ப் ஆன்சு சூல்ட்சு முன்மொழிந்து மருத்துவத்துத் துறை விதியாகும். இதன் படி கடைவாய்ப் பற்களின் முதல் தோற்றம் மற்றும் நிரந்தர பற்களுக்கும் அதில் ஏற்படும் சிதைவுகளுக்கும் இடையேயான தொடர்பினை குறிக்கின்றது. நீண்ட காலம் வாழும் உயிரினங்களில் தற்காலிக பற்களில் தேய்மானம் அதிக அளவில் ஏற்படுகிறது. ஒப்பீட்டளவில் இத்தேய்மானத்தின் விளைவாக ஆரம்பத்திலேயே இந்தப் பற்கள் மாற்றத் தொடங்குகின்றன என்பது இந்த விதியாகும். புதைபடிவ தரவுகளை ஆய்வு செய்வதற்கான ஒரு குறிகாட்டியாகும். *மயோட்ராகசு பலேரிகசு* எனும் ஆடு ஒன்றில் மேற்கொள்ளப்பட்ட ஆய்வு சூல்ட்சு விதிக்குச் சான்றாக உள்ளது.

## மேலும் பார்க்கவும்

* பல் வளர்ச்சி

## மேற்கோள்கள்

## மேலும் படிக்க
* 
* 
பகுப்பு:விலங்கின உடற்கூற்றியல்
பகுப்பு:மருத்துவம்
வேங்கடகிரி சட்டமன்றத் தொகுதி

**வேங்கடகிரி சட்டமன்றத் தொகுதி** (*Venkatagiri Assembly constituency*) என்பது இந்தியாவின் ஆந்திரப் பிரதேச சட்டமன்றத்தின் 175 சட்டப்பேரவைத் தொகுதிகளுள் ஒன்றாகும். திருப்பதி மாவட்டத்தில் உள்ள 7 சட்டமன்றத் தொகுதிகளில் இதுவும் ஒன்று.

ஒய். எசு. ஆர். காங்கிரஸ் கட்சியின் ஆனம் இராமநாராயண ரெட்டி இத்தொகுதியின் தற்போதைய சட்டமன்ற உறுப்பினர் ஆவார்.

## கண்ணோட்டம்
வேங்கடகிரி சட்டமன்றத் தொகுதி திருப்பதி மாவட்டத்தில் உள்ள கூடூர், சூலூர்பேட்டை மற்றும் திருப்பதி மாவட்டத்தில் உள்ள திருப்பதி, ஸ்ரீகாளஹஸ்தி, சத்தியவேடு ஆகிய ஆறு சட்டமன்றத் தொகுதிகளுடன் திருப்பதி மக்களவைத் தொகுதியின் ஒரு பகுதியாக உள்ளது. ஏப்ரல் 4, 2022-ல், ஆந்திரப் பிரதேச அரசு புதிய மாவட்டங்களை உருவாக்கியது, சர்வபள்ளி சட்டமன்றத் தொகுதி மற்றும் ராப்பூர் நகரம் மற்றும் ராப்பூர் மண்டலம் மற்றும் சைதாபுரம் மற்றும் கலுவயா மண்டலங்கள் நெல்லூர் மாவட்டத்தின் கீழ் வந்தன. டக்கிலி, பாலயப்பள்ளி மற்றும் வேங்கடகிரி மண்டலங்கள் திருப்பதி மாவட்டத்துடன் இணைக்கப்பட்டன.

## மண்டலங்கள்

## வேங்கடகிரி சட்டப் பேரவை உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
அல்லைல் அசிட்டேட்டு

**அல்லைல் அசிட்டேட்டு** (*Allyl acetate*) என்பது C3H5OC(O)CH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் குறிப்பாக அல்லைல் ஆல்ககாலின் முன்னோடிச் சேமமாகக் கருதப்படுகிறது. ஒரு பயனுள்ள தொழில்துறை இடைநிலை வேதிப்பொருளாகவும் பயன்படுகிறது. அல்லைல் ஆல்ககாலின் அசிடேட்டு எசுதர் என்றும் வகைப்படுத்தப்படுகிறது. 
## தயாரிப்பு
அசிட்டிக் அமிலத்தின் முன்னிலையில் பலேடியம் வினையூக்கி உதவியுடன் புரோப்பீனை வாயுநிலை வினைக்கு உட்படுத்தி அல்லைல் அசிட்டேட்டு தயாரிக்கப்படுகிறது.  
:C3H6 + CH3COOH + ½ O2 → CH2=CHCH2OCOCH3 + H2O
புரோப்பீன் விலை மலிவானது மற்றும் சுற்றுச்சூழலுக்கு ஊறு விளைவிக்காதது என்பதால் இத்தயாரிப்பு முறை ஒரு சாதகமான தயாரிப்பு முறையாகும். அல்லைல் ஆல்ககால் முதன்மையாக அல்லைல் குளோரைடிலிருந்து தயாரிக்கப்படுகிறது. ஆனால் நீராற்பகுப்பு முறையின் மூலம் உற்பத்தி செய்வது குளோரின் பயன்பாட்டைத் தவிர்க்கிறது. இதனால் பயன்பாட்டிலும் அதிகரித்து வருகிறது. 

புரோப்பீனுக்குப் பதிலாக எத்திலீனைப் பயன்படுத்தி வினைல் அசிடேட்டும் இதேபோல் உற்பத்தி செய்யப்படுகிறது. அசிட்டாக்சைலேற்ற வினைகளுக்கு இவ்வினைகள் எடுத்துக்காட்டுகளாகும். பலேடியம் மையம் பின்னர் ஆக்சிசன் மூலம் மீண்டும் ஆக்சிசனேற்றப்படுகிறது. அசிட்டாக்சைலேற்ற்ற வினைக்கான வினைவழிமுறை  இதேபோன்ற பாதையைப் பின்பற்றுகிறது. பலேடியத்தின் மீது புரோப்பீன் π-அலைல் பிணைப்பை உருவாக்குகிறது.

:

 
 
## வினைகள்
அல்லைல் அசிட்டேட்டை நீர்ராற்பகுப்பு வினைக்கு உட்படுத்தினால் அல்லைல் ஆல்ககால் உருவாகும்:
:CH2=CHCH2OCOCH3 + H2O → CH2=CHCH2OH + CH3COOH
## பயன்கள்
உலர்த்தும் எண்ணெய்கள் போன்ற சிறப்பு பலபடிகள் தயாரிப்பதற்கான முன்னோடிச் சேர்மமாக அல்லைல் அசிட்டேட்டு பயன்படுகிறது. செயற்கை கிளிசரால் தயாரிப்பில் அல்லைல் ஆல்ககால் பயன்படுத்தப்படுகிறது. ஐதரசன் பெராக்சைடை எப்பாக்சைடேற்றம் செய்து கிளைசிடால் தயாரிக்கலாம். இதை நீராற்பகுத்தல் மூலம் கிளிசராலாக மாற்றலாம். 
:CH2=CHCH2OH + HOOH → CH2OCHCH2OH + H2O
:CH2OCHCH2OH + H2O → C3H5(OH)3
செயற்கை கிளிசரால் அழகுசாதனப் பொருட்களிலும்  கழிப்பறைகளிலும் பயன்படுத்தப்படுகிறது. அதே சமயம் கொழுப்புகளின் நீராற்பகுப்பிலிருந்து கிடைக்கும்  கிளிசரால் உணவில் பயன்படுத்தப்படுகிறது.
## பதிலீட்டு வினைகள்
ஐதரசன் குளோரைடை பயன்படுத்தி அல்லைல் அசிடேட்டில் உள்ள அசிட்டேட்டு குழுவை பதிலீடு செய்து அல்லைல் குளோரைடை தயாரிக்கலாம். தாமிர வினையூக்கியின் மேல் ஐதரசன் சயனைடுடன் வினையில் ஈடுபட்டு அல்லைல் அசிட்டேட்டு அல்லைல் சயனைடை கொடுக்கிறது.
:CH2=CHCH2OCOCH3 + HCl → CH2=CHCH2Cl + CH3COOH
:CH2=CHCH2OCOCH3 + HCN → CH2=CHCH2CN + CH3COOH

பொதுவாக புரோப்பீனை நேரடியாக குளோரினேற்றம் செய்து  அல்லைல் குளோரைடு தயாரிக்கப்படுகிறது.  

## மேற்கோள்கள்

பகுப்பு:அசிட்டேட்டு எசுத்தர்கள்
பகுப்பு:அல்லைல் சேர்மங்கள்
ஆலூர் சட்டமன்றத் தொகுதி

**ஆலூர் சட்டமன்றத் தொகுதி** என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். கர்னூல் மாவட்டத்தில் உள்ள 14 தொகுதிகளில் இதுவும் ஒன்றாகும்.

கும்மனூர் ஜெயராம் இத்தொகுதியின் தற்போதைய சட்டமன்ற உறுப்பினர் ஆவார்.

## கண்ணோட்டம்
இது கர்னூல் மாவட்டத்தில் உள்ள கர்னூல், கொடுமூர், பட்டிகொண்டா, மந்த்ராலயம், எம்மிகனூர் மற்றும் அதோனி ஆகிய ஆறு சட்டமன்றத் தொகுதிகளுடன் கர்னூல் மக்களவைத் தொகுதியின் ஒரு பகுதியாகும்.

## மண்டலங்கள்

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:கர்நூல் மாவட்டம்
சேலம் நகர்ப்புற வளர்ச்சிக் குழுமம்

**சேலம் நகர்ப்புற வளர்ச்சி குழுமம்** (Salem Urban Development Authority)  இந்தியாவின் தமிழ்நாடு மாநிலத்தில் உள்ள சேலத்தின் முக்கிய திட்டமிடல் குழுமம் ஆகும். சேலம் பெருநகர பகுதியை சேலம் நகர்ப்புற மேம்பாட்டு ஆணையம் நிர்வாகம் செய்கிறது.  சேலம் மாநகரப் பகுதியின் திட்டமிடல், ஒருங்கிணைத்தல், மேற்பார்வை செய்தல், ஊக்குவித்தல் மற்றும் பாதுகாத்தல் ஆகிய நோக்கங்களுக்காக இந்த ஆணையம் அமைக்கப்பட்டது.  நகராட்சி நிறுவனங்கள், நகராட்சிகள் மற்றும் பிற உள்ளூர் அதிகாரிகளின் வளர்ச்சி நடவடிக்கைகளை இந்த ஆணையம் ஒருங்கிணைக்கிறது.  

## அதிகார வரம்பு
சேலம் நகர்ப்புற மேம்பாட்டு ஆணையம் கீழ்கண்ட உள்ளாட்சி அமைப்புகளுக்குச் சேவை செய்கிறது.

### மாநகராட்சிகள்

* சேலம் மாநகர மாநகராட்சி

### நகராட்சிகள்

* தாரமங்கலம்
* எடங்கனசாலை

### நகரப் பஞ்சாயத்துகள்

* கன்னங்குறிச்சி
* மல்லூர்
* இளம்பிள்ளை
* பனைமரத்துப்பட்டி
* அயோத்தியாப்பட்டினம்
* ஓமலூர்
* கருப்பூர்

### ஊராட்சி ஒன்றியங்கள்

* சேலம் ஊராட்சி ஒன்றியம்
* பனைமரத்துப்பட்டி ஊராட்சி ஒன்றியம் (முழு)
* அயோத்தியாப்பட்டினம் ஊராட்சி ஒன்றியம் (பகுதி)
* வீரபாண்டி ஊராட்சி ஒன்றியம் (பகுதி)
* ஓமலூர் ஊராட்சி ஒன்றியம் (பகுதி)
* தாரமங்கலம் ஊராட்சி ஒன்றியம் (பகுதி)
* மகுடஞ்சாவடி ஊராட்சி ஒன்றியம் (பகுதி)

## மேலும் பார்க்கவும்

* சேலம் பெருநகர பகுதி
* சென்னை பெருநகர வளர்ச்சி ஆணையம்
* தமிழ்நாட்டில் உள்ள பெருநகரங்களின் பட்டியல்

## மேற்கோள்கள்

பகுப்பு:சேலம்
ஆண்டாள் (பாடகி)

**ஆண்டாள்** (*Andal (singer)*)  (பிறப்பு: 19 ஜூன் 1939 - இறப்பு 2 ஜூலை 2016) ஓர் இந்திய திரைப்படப் பின்னணிப் பாடகியும், இசை ஆசிரியையுமாவார்.

## இளமைக்காலம்
இவர் தூத்துக்குடி மாவட்டத்திலுள்ள ஆழ்வார்திருநகரி (பழைய பெயர் குருகூர்) என்ற ஊரில் பிறந்தார். தந்தை பெயர் அழகியசிங்கம் ஐயங்கார். தந்தை வசதி படைத்தவர். இசைப்பிரியர் என்பதால் வீட்டில் கிராமபோன் கருவியும் இசைத்தட்டுகளும் வைத்திருந்தார். அந்த இசைத்தட்டுப் பாடல்களை கேட்டுக்கேட்டு ஆண்டாள் பாடுவதில் நல்ல பயிற்சி பெற்றார். இதைப் பார்த்த தகப்பனார் இவரை ஓர் உள்ளூர் இசை ஆசிரியரிடம் பயிற்சி பெற அனுப்பினார். அவர் இவருக்கு கீர்த்தனைகளைப் பாடக் கற்றுக் கொடுத்தார். பின்னர் சென்னையில் என். சி. வசந்தகோகிலம் அவர்களிடம் இசைப்பயிற்சி பெற்றார்.

## பின்னணிப் பாடகி
டி. கே. எஸ். நாடகக் குழு, ஆர். எஸ். மனோகரின் நேஷனல் தியேட்டர்ஸ், சகஸ்ரநாமத்தின் சேவா ஸ்டேஜ், ஆகிய நாடகக் கம்பெனிகளினதும், கோமல் சுவாமிநாதன், டி. எஸ். துரைராஜ், வி. கே. ராமசாமி, எஸ். எஸ். ராஜேந்திரன் ஆகியோரின் நாடகக் குழுக்களினதும் நாடகங்களில் பின்னணி பாடி வந்தார்.
 
டி. கே. எஸ். நாடகக் கம்பெனியாரின் *கள்வனின் காதலி* நாடகத்தில் இவர் ஏ. எம். ராஜாவுடன் சேர்ந்து பாடிய "வானம்பாடிகள் போலே" என்ற பாடல் இசைத்தட்டாக வெளிவந்து  இலங்கை வானொலியில் அதிகம் ஒலிபரப்பாகி பிரபலமடைந்தது. 
சேவா ஸ்டேஜ் கம்பெனி பாரதியாரின் குயில்பாட்டை நாடகமாக்கியபோது அதில் இவரும் மகாராஜபுரம் சந்தானம் இருவரும் பின்னணி பாடினார்கள். 
1954 ஆம் ஆண்டு வெளியான பொன்வயல் திரைப்படத்தில் "வாங்க வாங்க மாப்பிள்ளே" என்ற பாடலைப் பாடினார். அதன்பின் 1954 இல் வெளியான நல்லகாலம் , 1956 இல் வெளியான குடும்பவிளக்கு, 1959 இல் வெளியான நாலுவேலி நிலம் ஆகிய படங்களில் பின்னணி பாடியுள்ளார்.

## சொந்த வாழ்க்கை
1950 களில் இவர் பிரபலமடைந்து வந்த காலத்தில் இவருக்குத் திருமணம் நடைபெற்றது. ஆனால் இவரது மணவாழ்க்கை சுமுகமாக அமையவில்லை. இதனால் பாடமுடியாத சூழ்நிலை ஏற்பட்டது. கணவனிடமிருந்து பிரிந்து வாழ்ந்தபோதும் ஒதுங்கியே இருந்தார்.  இவரின் மகள் கமலா, மகன் ராஜ்பாலா ஆகியோருக்கு நல்ல இசைப்பயிற்சி அளித்து அவர்களை இசைத்துறையில் ஈடுபடுத்தினார். இசை பயிலும் மாணவர்களுக்கு இசை கற்றுக்கொடுத்து வந்தார்.

## பாடிய பாடல்களில் சில

## இறப்பு
ஆண்டாள் 2016 ஆம் ஆண்டு ஜூலை மாதம் 2-ஆம் நாள் சென்னையில் காலமானார்.

## மேற்கோள்கள்

## வெளி இணைப்புகள்
* - நல்லகாலம் படத்தில் ஆண்டாள் பாடிய பாடல்
* - கள்வனின் காதலி நாடகப் பாடல்

பகுப்பு:1939 பிறப்புகள்
பகுப்பு:2016 இறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தூத்துக்குடி மாவட்ட மக்கள்
பி. வி. ஆர். ராஜா

**பே. வெ. ரா. ராஜா** (*PVR Raja*, , பிறப்பு: 1 ஜூன் 1985) என்பவர் இந்திய இசையமைப்பாளர் ஆவார். அதிக தெலுங்கு குறும்படங்களுக்கு இசையமைத்ததற்காக *இந்தியா புக் ஆஃப் ரெக்கார்ட்ஸில்* இடம் பெற்றுள்ளார். இவர் தெலுங்கு திரையுலகில் *குறும்படங்களின் மேஸ்ட்ரோ* என்று அழைக்கப்படுகிறார். *அவர் மாநில இளைஞர் விழா 2011* இல் ஆந்திர பிரதேச கிட்டார் பிரிவில் பிரதம ஸ்தானம் வென்றார். இவர் தெலுங்கு மொழி படங்களில் பணியாற்றுகிறார். '''வைட்டமின் ஷி''' (2020) மற்றும் https://open.spotify.com/album/7iV6vrDTDJtHBhj7HzysCl?si=BUIAv6y_TfKMxbwvTcsDfg'''மதி''' (2022) படங்களுக்கு இசையமைப்பாளர்.

## வாழ்க்கைக் குறிப்பு
ராஜாவின் முழுப்பெயர் பேனுமட்சா வெங்கடா ராமராஜு என்பதாகும். இவர் ஆந்திர மாநிலம், விஜயநகரம் மாவட்டத்தில் பிறந்தார். இசையமைப்பாளர் ஆவதற்கு முன்பு இசை ஆசிரியராகப் பணிபுரிந்தார்.

## இசையில் ஆரம்பகாலம்
2013 முதல் தெலுங்கு, கன்னடம், இந்தி மற்றும் ஆங்கில மொழிகளில் 250 எண்ணிம குறும்படங்கள் மற்றும் சுயாதீன திரைப்படங்களுக்கு இசையமைத்துள்ளார்.

## இசையமைத்த திரைப்படங்கள்

## மேற்கோள்கள்

## வெளி இணைப்புகள்
*
*
*
*

பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:தெலுங்கு மக்கள்